Tanja Logvin blev båret fra banen i onsdagens kamp mellem Aalborg DH og Randers, som nordjyderne vandt. Torsdag eftermiddag scannes den østrigske spiller

Der blev stille i Gigantium, da ADH's storspiller Tanja Logvin faldt til jorden og grædende blev båret fra banen. Holdet var midt i første halvleg på vinderkurs, men jublen blev for en stund afbrudt, da Logvin i en skudsituation trådte forkert på sin fod og vrikkede om. Onsdag scannes hun på Skørping Privathospital. - Hun kan godt støtte på foden, men den er stadig øm, så derfor får vi den scannet og krydser fingre for, at der ikke er problemer, fortæller Aalborg DH's fysioterapeut Ulrik Andersen. Først senere onsdag ved Ulrik Andersen, hvor galt det står til med Logvins fod.